Mmbengwa o vha a tshi hola tshelede ya vhaholefhali. Naho zwo ralo o vha a sa vhoni na uri i fhelela ngafhi. Ene tshawe ho vha hu u iswa mundendeni a hola gwama ḽa fhelela muhwetoni wa mme awe, vhathada vha kapa mapfura nga lebula ngeno muṋe wa masheleni o lavhelesa. Na ṱhoni vho vha vha si na. Ipfi ṱhoho ḽo shumiswa sa homonimi. Inwi ḽi shumiseni mafhungoni mavhili o fhambanaho u bvisela khagala vhushaka ha homonimi. Avha mufumakadzi vho vha vha tshi funesa nga maanda zwa mathakheni na u divhona-vho sa muthu. Kha Vho-Maria hu tou vha zwone zwa mutongakanwe zwa thumbu ya bvani. Vhupfe havho vho vhu fundedza na vhana vhavho vha vhathannga. Madzina avho ndi Muthude na Shandukani. Avha vhathannga ndi vhevha litsha tshikolo vha tevhela zwa mabindu a mune wavho. Ndi hunzhi he Vho-Mukundwa vha vha vha tshi fhambana navho musi vha tshi lingedza u vha kombetshedza uri vha ditahulele kha vhumatshelo havho, zwa sokou sea zwi tshi tanama.